
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI

Nr. 31/851/2011

                 
	COMISIA PENTRU TEHNOLOGIA INFORMAŢIEI ŞI COMUNICAŢIILOR

Nr. 36/124/2011
Bucureşti, 12.10.2011                                         


BIROULUI PERMANENT 

AL

CAMEREI DEPUTAŢILOR,

           Vă înaintăm alăturat RAPORTUL COMUN asupra propunerii  legislative privind colectarea datelor personale ale utilizatorilor serviciilor de tip Prepay, trimisă spre dezbatere în fond, Comisiei juridice, de disciplină şi imunităţi şi Comisiei pentru tehnologia informaţiei şi comunicaţiilor, cu adresa nr. Pl-x 519 din 14 septembrie 2011, înregistrată cu nr.31/851 din 15 septembrie 2011, şi  respectiv, nr.36/124 din 29 septembrie 2011. 
            În raport de obiectul şi conţinutul său, propunerea legislativă face parte din categoria legilor ordinare.
         PREŞEDINTE,                                                       PREŞEDINTE,                                                     

         
Daniel BUDA                                                        Relu FENECHIU
  


PARLAMENTUL  ROMÂNIEI

CAMERA DEPUTAŢILOR

	 COMISIA JURIDICĂ, DE DISCIPLINĂ ŞI IMUNITĂŢI

  Nr. 31/851/2010  
	COMISIA PENTRU TEHNOLOGIA INFORMAŢIEI ŞI COMUNICAŢIILOR 
Nr. 36/124/2011                                    

Bucureşti, 12.10.2011       



RAPORT  COMUN

asupra propunerii  legislative privind colectarea datelor personale ale utilizatorilor serviciilor de tip Prepay
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi  Comisia pentru tehnologia informaţiei şi  comunicaţiilor, au fost sesizate, spre dezbatere în fond, cu propunerea  legislativă privind colectarea datelor personale ale utilizatorilor serviciilor de tip Prepay, trimisă cu adresa nr. Pl-x 519 din           14 septembrie 2011 şi înregistrată cu nr.31/851 din 15 septembrie 2011. 
Potrivit prevederilor art. 92 alin. (9) pct.1, din Regulamentul Camerei Deputaţilor, republicat, Camera Deputaţilor este  Cameră decizională.
Senatul, în calitate de primă Cameră sesizată, a respins propunerea legislativă, în şedinţa din  7 septembrie 2011.

Consiliul Legislativ a avizat favorabil iniţiativa legislativă conform avizului nr.423 din 11 aprilie 2011. 
Guvernul, prin punctul de vedere transmis cu adresa nr.1268 din 26 mai  2011, nu susţine adoptarea  propunerii legislative.

Comisia pentru drepturile omului, culte şi problemele minorităţilor naţionale a avizat favorabil propunerea legislativă prin avizul nr.25/559 din 30 septembrie 20011. 

Comisia pentru apărare, ordine publică şi  siguranţă naţională a avizat negativ propunerea legislativă prin avizul nr.32/263 din 15 septembrie 2011. 
Iniţiativa legislativă supusă dezbaterii are ca obiect de reglementare stabilirea unor  măsuri privind colectarea datelor personale ale utilizatorilor serviciilor de telefonie mobilă de tip Prepay, în vederea identificării persoanelor care apelează abuziv numărul de urgenţă 112, întrucât, potrivit expunerii de  motive, doar în anul 2010, peste 90% din apelurile primite au  fost false. 
În conformitate cu prevederile art. 61 şi  63 din Regulamentul Camerei Deputaţilor, republicat, membrii  celor două Comisii au dezbătut propunerea  legislativă susmenţionată,  în  şedinţe separate.
În urma examinării propunerii legislative şi a opiniilor exprimate, membrii celor două Comisii au constatat că iniţiativa legislativă nu se justifică întrucât, măsurile legislative de  natură să  afecteze exercitarea drepturilor şi  libertăţilor fundamentale trebuie  să  îndeplinească un scop legitim, constând în protejarea siguranţei  naţionale, a siguranţei publice, apărarea  ordinii publice, prevenirea  faptelor penale, precum şi  protejarea drepturilor şi intereselor altor persoane. Totodată acestea trebuie  să  fie necesare într-o societate democratică, să  fie  proporţionale cu  situaţia care le-a determinat, să  fie aplicate în mod nediscriminatoriu şi  să nu aducă atingere  existenţei dreptului sau a libertăţii.
Faţă de cele prezentate mai sus şi în urma opiniilor exprimate de către membrii celor două Comisii s-a hotărât, cu unanimitate de voturi la Comisia juridică, de disciplină şi imunităţi şi cu majoritate de voturi la Comisia pentru tehnologia informaţiei şi comunicaţiilor  să se propună plenului Camerei Deputaţilor, respingerea propunerii legislative privind colectarea datelor personale ale utilizatorilor serviciilor de tip Prepay.

Din numărul total de 23 de membri ai Comisiei juridice, de disciplină şi imunităţi au participat la dezbateri 19 deputaţi, iar din numărul total de 15 membri ai Comisiei pentru tehnologia informaţiei şi comunicaţiilor au participat la dezbateri 9 membri.

În raport cu obiectul şi conţinutul său, propunerea legislativă face parte din categoria legilor ordinare. 

    PREŞEDINTE,                                          
     PREŞEDINTE,                                          

     Daniel BUDA                                                        Relu FENECHIU                                  

       SECRETAR,           



            SECRETAR,     

     Gabriel Andronache                                         Adrian Bădulescu
Consilier,
Florica Manole

